*Рашева Гульжан Умирзаккызы–«Қ.А.Яссауии атындағы №123 мектеп-гимназия»*

*Тарих ғылымдарының кандидаты .Тарих және құқық пәндерінің мұғалімі.*

*Құқық негіздері 11 – сынып (*Жаратылыстану-математикалық бағыт)

*Сабақ жоспары Алматы қаласы Білім басқармасының ҚББЖТҒӘО қолдауымен жасалды*

|  |  |
| --- | --- |
| **1-тоқсан** | 3-ші сабақ |
|  | Пәннің атауы: Құқық негіздері |
| **Сабақтың тақырыбы:** | Мемлекет қоғамның саяси жүйесінде. |
| **Сабақтың мақсаты:** | 11.1.1.5 - қазақстандық қоғамның саяси жүйесінің негізгі элементін анықтау. |
| **Сабақтың барысы: «Саясат» ұғымы.**Халық биліктің жалғыз қайнар көзі.Саясатты білу үшін «тұрғын», «халық», «қоғам» ұғымдарын жете түсіну қажет.  Тұрғындар – белгілі бір аумақта бірге тұратын адамдар жиынтығы.  Қоғам – белгілі бір нормаларға негізделген адамдар арасындағы өзара қарым-қатынас жүйесі.  Халық – тілі, мәдениеті,аумағы, діні,тарихы және т.б. ортақ белгілері бойынша ерекшеленетін адамдардың белгілі бір тобы.Халық саяси жағынан сауатты,бостандық идеясы арқылы біріккен,өз құқығы мен мүдделерін белсенді түрде қорғай алатын болса ғана халық болып есептеледі.Ол өз көшбасшысына баға беріп, биліктің жетістігі мен кемшілігіне назар аударады.Билік халықтан шығады.Халық заң шығару мен оны талқылауға белсенді араласып, заңның орындалуын қадағалауы керек.Қоғам атынан заңды қадағалауды депутаттар жүзеге асырады.  Саясаттың белгілері:   * саясат дегеніміз билік саласындағы қарым-қатынас; * саясат дегеніміз қоғамдық өмірді ұйымдастыру тәсілі,оның мәні таптардың, топтардың,жеке тұлғаның,элитаның әртүрлі мүдделерін үйлестіру; * саясат дегеніміз элита мен көшбасшылардың қоғамды басқару қызметі;Мұнда мемлекеттік билік институты қызмет етеді.Парламент, Президент,Үкімет және басқа да мемлекеттік органдар.   Саяси билік – жалпыұлттық немесе жалпымемлекеттік міндеттерден туындайтын азаматтар мен қоғамның мінез-құлұын қадағалау мүмкүндігі.  Саяси жүйе – бір-бірімен өзара әрекеттесетін нормалардың, идеялар мен оларға негізделген саяси институттардың,мекемелердің, азаматтар мен мемлекет арасындағы өзара байланысты  ұйымдастыратын әрекеттер жиынтығы. | |
| **Сабақ барысында орындалатын тапсырмалар:**  **1-тапсырма**: «Саясат» жөнінде айтылған анықтамаларды жазбаша орындаңдар:     |  |  | | --- | --- | | Тұлғалар | Жауабы | | Аристотель  М.Вебер  В.И.Ленин |  |   **2 -тапсырма**: Мемлекеттік билік институттарының қызметі:   |  |  |  | | --- | --- | --- | | Президент | Парламент | Үкімет | |  |  |  |   **3 –тапсырма:** Саяси жүйенің түрлері:   |  |  | | --- | --- | | Тоталитарлық | Либералды-демократиялық | |  |  | | |
| **Сабақты қорытындалау:**   1. Саяси билік ресурстары дегеніміз не? 2. Саяси биліктің негізгі сипаттамасы. 3. Саяси жүйенің құрамына қандай кіші жүйелер жатады? | |
| **Үйге тапсырма:** Оқулықтағы 28-32 беттерді оқу, берілген тапсырманы дәптерге орындау | |